CONVOCATÒRIA PER A LA SOL·LICITUD I ÚS DE PARCEL·LES DE L'HORT SALUDABLE MIGUEL HERNÁNDEZ DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/27376)
  + [Valencià](/va/acuerdo/27831)






Selector de idioma

Leer

* [Español](/es/acuerdo/27844)
* [Valencià](/va/acuerdo/27867)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA SOL·LICITUD I ÚS DE PARCEL·LES DE L'HORT SALUDABLE MIGUEL HERNÁNDEZ DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA SOL·LICITUD I ÚS DE PARCEL·LES DE L'HORT SALUDABLE MIGUEL HERNÁNDEZ DE LA UNIVERSITAT D'ALACANT

Data d'aprovació
:   14/07/2022

Data de publicació
:   18/07/2022

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/27611)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/27279)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/27342)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA SOL·LICITUD I ÚS DE PARCEL·LES DE L'HORT SALUDABLE MIGUEL HERNÁNDEZ DE LA UNIVERSITAT D'ALACANT&url=https://www.boua.ua.es/va/acuerdo/27398)

**Títol:** CONVOCATÒRIA PER A LA SOL·LICITUD I ÚS DE PARCEL·LES DE L'HORT SALUDABLE MIGUEL HERNÁNDEZ DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 14 de juliol de 2022

CONVOCATÒRIA PER A LA SOL·LICITUD I ÚS DE PARCEL·LES DE L'HORT SALUDABLE MIGUEL HERNÁNDEZ DE LA UNIVERSITAT D'ALACANT

1. Context de la convocatòria

L'hort saludable Miguel Hernández és una iniciativa de la Universitat d'Alacant promoguda per Universitat Saludable i que es fonamenta en els principis de la denominada agricultura ecològica, orgànica o biològica, basada en la utilització òptima dels recursos naturals al llarg de tot el procés de cultiu agrícola. La Universitat d'Alacant posa a la disposició de la comunitat universitària un total de 27 parcel·les (de les 30 que n'hi ha) per al cultiu ecològic amb la finalitat de difondre entre els membres no solament els beneficis que aporten aquests productes per a la salut i el medi ambient, sinó també per al context social més immediat.

Els aliments conreats de forma ecològica tenen un efecte positiu sobre la salut, atès que d'aquesta forma no es veuen afectats per productes químics, es consumeixen acabats de collir i preserven les vitamines i els minerals que contenen. Addicionalment, experiències prèvies mostren que l'adquisició d'hàbits saludables en nutrició es facilita amb la comprensió i el control dels processos de cultiu de vegetals, ja siguen comestibles o ornamentals.

D'altra banda, el cultiu d'aliments ecològics redueix tant la petjada ecològica com l'impacte mediambiental, ja que no es recorre a productes químics, sinó que es cuida i es nodreix la terra amb recursos totalment naturals sense eliminar la vida subterrània. Aquesta forma de cultiu, unida a la pràctica de tècniques senzilles de conreu, contribueix a preservar l'entorn mediambiental.

Des del punt de vista social, s'ha constatat que els horts ecològics es converteixen en espais de socialització en què les persones implicades en l'activitat comparteixen experiències i coneixements sobre l'ecologia, la salut i el medi ambient que després difonen entre la seua xarxa social.

2. Objecte de la convocatòria

Aquesta convocatòria té com a objecte cedir l'ús de 27 parcel·les de l'hort saludable Miguel Hernández a membres de la comunitat universitària per a cultivar mitjançant tècniques ecològiques, produir aliments frescos i saludables i generar un benefici social al voltant d'aquest espai.

Amb la finalitat de desenvolupar aquest objectiu, aquesta convocatòria regula els termes en els quals poden sol·licitar i usar una de les parcel·les de l'hort saludable Miguel Hernández per al cultiu ecològic.

3. Participants

La convocatòria està dirigida a:

* Estudiants, personal docent i investigador i personal d'administració i serveis.
* Personal jubilat de la Universitat d'Alacant.
* Personal de les empreses de serveis externalitzats de la Universitat d'Alacant.

La convocatòria no exclou les persones que hagen sigut adjudicatàries d'alguna de les parcel·les en anteriors convocatòries.

4. Període d'adjudicació de les parcel·les

Les persones adjudicatàries de les parcel·les ho seran per un període màxim de 2 anys amb dues temporades de cultiu per any: cultiu d'estiu i cultiu d'hivern.

5. Espai utilitzable

5.1 L'hort saludable Miguel Hernández està situat a la plaça de Miguel Hernández del campus de la Universitat d'Alacant i està dividit en 30 parcel·les, de les quals 27 parcel·les ixen a concurs (vegeu l'[annex I](/Acuerdos/DescargarAnexoxId?idanexo=440868&idacuerdo=27428&idioma=es)). Cada parcel·la consta de dues zones de cultiu.

5.2 Es sortejaran les 27 parcel·les i s'adjudicarà a cada persona una única parcel·la amb la finalitat que es puga realitzar la rotació dels cultius entre les dues zones que componen la parcel·la.

5.3 Les parcel·les seran lliurades amb la parcel·lació del terreny preparada, el sistema de reg i en condicions òptimes per a poder ser conreades des del moment de la cessió.

5.4 La data de lliurament de les parcel·les pot variar en funció de les condicions meteorològiques o pel calendari de treball i producció de les persones beneficiàries. En tot cas, es notificarà a través de l'adreça electrònica indicada en la sol·licitud.

6. Procediment de sol·licitud

La sol·licitud per a l'ús de les parcel·les de l'hort saludable Miguel Hernández es farà mitjançant el procediment següent:

6.1 Cal emplenar, de forma individual, una sol·licitud a través del formulari en línia següent:

<https://cvnet.cpd.ua.es/uaCuestionarios/acceso/preguntas.aspx?idcuestionario=145559&idioma=ca>

6.2 El termini de presentació de sol·licituds començarà l'endemà de la publicació d'aquesta convocatòria en el BOUA i finalitzarà el 01 de setembre de 2022. Les sol·licituds que excedisquen aquest termini no seran admeses.

6.3 El llistat provisional de sol·licituds admeses es publicarà el dia 12 de setembre de 2022 en la pàgina web d'Universitat Saludable:

<https://web.ua.es/va/universidad-saludable/inici.html>.

6.4 Les persones sol·licitants podran realitzar-hi al·legacions o notificar-hi correccions per mitjà d'una instància en l'oficina principal del Registre General de la Universitat (en l'edifici de Rectorat i Serveis Generals del campus de Sant Vicent o en les oficines auxiliars, situades en les secretaries de centre i en la Seu d'Alacant). La instància ha d'anar adreçada al Secretariat d'Universitat i el termini per a la presentació serà des del 13 de setembre de 2022 fins al dia 19 de setembre de 2022.

6.5 Així mateix, per a realitzar-hi al·legacions o notificar-hi correccions es podran utilitzar les vies establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques (BOE 2/10/15), preferentment a través d'una instància genèrica en la seu electrònica de la Universitat d'Alacant.

<https://seuelectronica.ua.es/va/tramits.html>

6.6 Una vegada finalitzat el termini d'al·legacions, es publicarà el llistat definitiu de persones sol·licitants admeses en el sorteig en la pàgina web d'Universitat Saludable:

<https://web.ua.es/va/universidad-saludable/inici.html>.

7. Procediment d'adjudicació

L'adjudicació de les 27 parcel·les que formen part de l'hort saludable Miguel Hernández, i que ixen a concurs en aquesta convocatòria (vegeu l'[annex I](/Acuerdos/DescargarAnexoxId?idanexo=440868&idacuerdo=27780&idioma=es)), es farà de la manera següent:

7.1 L'adjudicació de parcel·les es realitzarà per sorteig públic entre les persones que hi haja en el llistat definitiu de sol·licitants.

7.2 Si resulta adjudicatària alguna persona que ja treballava una parcel·la en la convocatòria anterior, tindrà l'oportunitat de continuar amb la mateixa parcel·la que ja tenia adjudicada si ho desitja.

7.3 El sorteig serà públic i es durà a terme en el dia, l'hora i el lloc que es notifique amb una antelació mínima de 72 hores a través de la pàgina web d'Universitat Saludable:

<https://web.ua.es/va/universidad-saludable/inici.html>

7.4 L'adjudicació de parcel·les es realitzarà de manera que es faça coincidir el nombre ordinal del sorteig amb el nombre ordinal de la parcel·la començant de menor a major, després de llevar del llistat les parcel·les que hagen sigut adjudicades de nou a les persones que en tenien una adjudicada i desitgen continuar-hi.

7.5 Les parcel·les seran numerades de manera que al primer nom que isca en el sorteig li serà adjudicada la parcel·la amb el número d'identificació més baix, i així de manera successiva fins a adjudicar les 27 parcel·les disponibles.

7.6 Una vegada realitzat el sorteig, es publicarà en la pàgina web d'Universitat Saludable el llistat provisional de les persones adjudicatàries en el qual apareixeran per ordre d'extracció dels noms. Així mateix, se'ls notificarà la resolució i el termini per a realitzar-hi al·legacions a través de l'adreça de correu electrònic que hagen facilitat en les dades de contacte del formulari de sol·licitud.

7.7 Després del sorteig d'adjudicació provisional de les parcel·les, es farà el sorteig de la lletra que fixarà l'inici de la llista d'espera seguint l'ordre alfabètic dels cognoms. La llista d'espera tindrà validesa fins al sorteig següent.

7.8 Per a presentar al·legacions al llistat provisional de persones adjudicatàries, es procedirà segons el que disposen els punts 4, 5 i 6 del procediment de sol·licitud (apartat 6).

7.9 Una vegada finalitzat el termini d'al·legacions, es publicarà la llista oficial de persones adjudicatàries de les parcel·les de l'hort saludable Miguel Hernández en la pàgina web d'Universitat Saludable:

<https://web.ua.es/va/universidad-saludable/inici.html>

7.10 Durant els dos primers mesos, comptador des de la publicació de la llista oficial de persones adjudicatàries de les parcel·les, es podran dur a terme permutes entre les persones adjudicatàries i les seues parcel·les. Aquest canvi s'haurà de comunicar per correu electrònic a [jnammvghf@tx.fb](mailto:qcpifghmw@jp.gu).

Fora d'aquest període no es podran realitzar intercanvis de parcel·les.

8. Formalització de l'adjudicació de les parcel·les

8.1 Per a formalitzar l'adjudicació de la parcel·la, les persones que resulten futures usuàries de les parcel·les hauran d'abonar la quantitat de 60,50 € (50 euros + 21% IVA) com a aportació única en el número de compte de Banc Sabadell ES34 6368 2280 4024 2609 9847, i cal indicar en l'ingrés HORT SALUDABLE +nom i cognoms.

8.2 Aquesta quantitat s'abona en concepte de condicionament de la parcel·la, sistema de reg i consum d'aigua per a tot el període de cessió.

8.3 L'ingrés de l'abonament s'haurà de notificar a través de l'adreça de correu electrònic [bjapxjums@ze.zr](mailto:zkhgjkeyz@qd.oa).

8.4 Després de comprovar que aquest ingrés s'ha realitzat de forma correcta, es procedirà a contactar amb les persones beneficiàries per a formalitzar l'adjudicació amb la signatura del Compromís responsable de bon ús de les parcel·les, publicat en la pàgina web d'Universitat Saludable:

<https://web.ua.es/va/universidad-saludable/inici.html>

8.5. Les persones adjudicatàries que no pertanyen a la plantilla de personal de la UA també hauran de remetre per correu electrònic a l'Oficina Ecocampus (krlkiqztq@dl.js) l'imprès de recollida de dades de persones físiques per al fitxer de tercers, així com una còpia per les dues cares del DNI, NIF, NIE o document equivalent. L'imprès per al fitxer de tercers es troba disponible en l'enllaç: <https://sgeyc.ua.es/es/gestion-economica/documentos/formulario-fichero-terceros-persona-fisica-espanol-valenciano.pdf>

8.6 La Universitat d'Alacant es reserva el dret a la revocació unilateral de les adjudicacions fetes per raons d'incompliment de les normes d'ús o d'interès públic, sense que això implique cap indemnització per a la persona usuària ni comporte la devolució de l'aportació econòmica realitzada.

9. Normes d'ús

Les normes d'obligat compliment per les persones usuàries de les parcel·les que formen part de l'hort saludable Miguel Hernández són les següents:

9.1 Els aliments s'hauran de conrear seguint els principis de l'agricultura ecològica: utilitzant recursos renovables, evitant l'ús de productes químics no permesos en l'agricultura ecològica i recorrent a tècniques que contribuïsquen a mantenir l'ecosistema.

9.2 Les espècies vegetals que se seleccionen per al cultiu hauran de ser resistents a les malalties, adaptades a les condicions climatològiques i al dèficit hídric local.

9.3 S'haurà de fer un ús responsable de l'aigua.

9.4 Les parcel·les s'hauran de mantenir en bon estat i netes durant tot el període de benefici. Si durant un mes s'observa l'abandó en les parcel·les, es procedirà a l'exclusió immediata i definitiva de la persona a càrrec de la parcel·la.

9.5 L'agricultura permanent (permacultura) està permesa, llevat que no complisca el manteniment del bon estat i neteja de les parcel·les referit en l'apartat anterior.

9.6 En general, les persones usuàries de les parcel·les hauran de respectar l'ús que en realitzen el conjunt d'usuàries i usuaris i, en aquest sentit, no podran realitzar pràctiques d'agricultura ecològica que envaïsquen les parcel·les adjacents.

9.7 Una vegada realitzada l'adjudicació i superat el període de permuta habilitat, les parcel·les no es podran intercanviar, atès que aquesta funció recau exclusivament en Universitat Saludable.

9.8 En el cas que la persona beneficiària de l'adjudicació d'una parcel·la no desitge o no puga continuar amb l'ús, haurà de notificar-ho a l'Oficina Ecocampus ([ikqsoarya@kd.au](mailto:ofbldwvsi@ob.ly)). En cap cas suposarà la devolució de la quantitat abonada per a l'ús de la parcel·la adjudicada.

D'acord amb la convocatòria, es procedirà a la reassignació segons l'ordre establit en la llista de persones sol·licitants que van quedar en espera.

9.9 L'adjudicació serà individual, si bé la parcel·la la podran utilitzar més persones sempre que la persona adjudicatària ho notifique a l'Oficina Ecocampus. La persona interessada haurà de facilitar les dades d'identificació i contacte per a l'autorització d'accés i treball en les parcel·les.

9.10 Les persones adjudicatàries d'alguna de les parcel·les no podran modificar el traçat original, ni unir-les a parcel·les adjacents o tancar-les amb qualsevol tipus de tanca.

9.11 Per al correcte condicionament del terreny amb vista a la següent convocatòria, les persones usuàries rebran un correu electrònic en el qual se'ls avisarà que han de fer la neteja de la parcel·la adjudicada. Sempre es donaran opcions considerant la situació de guaret i producció en què es troben les parcel·les.

9.12 En finalitzar el termini d'adjudicació de les parcel·les, les persones que van resultar adjudicatàries de les parcel·les hauran de retornar la clau de l'espai que es facilita per a poder deixar les eines.

9.13 Les irregularitats i els dèficits s'hauran de notificar a l'Oficina d'Ecocampus ([yhactrxig@pm.td](mailto:civfaaeef@ta.ga)).

10. Ús social de l'hort saludable Miguel Hernández

L'hort saludable Miguel Hernández s'alinea amb la política de responsabilitat social de la Universitat d'Alacant des de la qual es preveu l'impacte positiu que qualsevol acció duta a terme per la universitat puga ocasionar, no solament sobre la comunitat universitària, sinó també en l'entorn social. En aquest sentit, aquesta convocatòria persegueix, addicionalment, promoure el retorn social de l'hort saludable Miguel Hernández.

A aquest efecte, almenys 2 de les parcel·les existents en l'hort Miguel Hernández de la UA estaran destinades a la cessió amb finalitats socials.

11. Protecció de dades de caràcter personal

Les dades de caràcter personal que s'hi aporten formaran part del fitxer de la Universitat d'Alacant. La responsabilitat del fitxer recau sobre la Gerència de la Universitat d'Alacant.

Els drets d'accés, rectificació, cancel·lació i oposició al tractament de les dades es podran exercir davant la Gerència mitjançant una sol·licitud amb fotocòpia del document d'identitat presentada en el Registre General de la Universitat d'Alacant, o a través dels mitjans que estableix l'art. 16 de la Llei 39/2015, d'1 d'octubre, del procediment administratiu comú de les administracions públiques, preferentment a través d'una instància genèrica en la seu electrònica de la Universitat d'Alacant.

<https://seuelectronica.ua.es/va/tramits.html>

Les dades personals que s'hi aporten no seran cedides a cap altra empresa, administració o organisme.

12. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament, podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

PD de signatura, el vicerector d'Infraestructures, Sostenibilitat i Seguretat Laboral

(Resolució de 22 de desembre de 2020)

Salvador Ivorra Chorro

Documents annexos:
------------------

* [Descargar 27034\_Annex\_I.pdf](/Acuerdos/DescargarAnexoxId?idanexo=440868&idacuerdo=27155)
* [Descargar 27506\_Anexo\_I.pdf](/Acuerdos/DescargarAnexoxId?idanexo=440888&idacuerdo=27538)





[Carretera Sant Vicent del Raspeig s/n  
03744 Sant Vicent del Raspeig - Alacant  
 Tel. 15 485 2019 - Fax 15 838 3277](https://www.google.es/maps/@69.902143,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12955&trk=tyah&trkInfo=tarId%8Q9252629671706%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)